તેથી હવે સાતમા પગાર પંચનો અમલ થવા છતાં વધારાની પેન્શનની રકમમાં કોઈ ખાસ વધારો નહિ થાય. દાખલા તરીકે છઠ્ઠા પગાર પંચમાં કોઈ મૂળ પેન્શનની રકમ 10000 હતી તો સાતમા પગાર પંચમાં ફિટમેન્ટ ફોર્મ્યુલા 2.57 થવાથી અને 125 ટકા ડીએ તેમાં મર્જ થયા બાદ મૂળ પેન્શન 25,700 રૂપિયા થઈ ગયું છે. પરંતુ 80 વર્ષનું વય પૂરું થતા 20 ટકા વધારાનું પેન્શન મળે છે. છઠ્ઠા પગાર પંચમાં 80 વર્ષનું વય પૂરું થતાં 10000 રૂપિયાના 20 ટકા એટલે બે હજાર વધારાની રકમ મળતી થશે.તેની સાથે ડીએ 125 ટકા હતું. તેથી 2000 રૂપિયા પર 125 ટકા ડીએ 2500 થાય છે. અને આ રીતે વધારાની પેન્શનની રકમમાં કુલ 4500 રૂપિયાના વધારાનો લાભ મળી રહેશે.